Na temelju članka 51. Statuta Grada Ivanić-Grada («Službeni glasnik Grada Ivanić-Grada», broj 02/2014) i članka 23. stavka 2. Poslovnika Gradskog vijeća Grada Ivanić-Grada («Službeni glasnik Grada Ivanić-Grada», broj 02/2014) Odbor za statut i poslovnik na svojoj \_\_. sjednici održanoj dana \_\_\_\_\_ 2016. godine utvrdio je pročišćeni tekst Odluke o osnivanju Javne vatrogasne postrojbe Grada Ivanić Grada.

Pročišćeni tekst Odluke o osnivanju Javne vatrogasne postrojbe Grada Ivanić Grada obuhvaća Odluku o osnivanju Javne vatrogasne postrojbe Grada Ivanić Grada («Službeni glasnik Grada Ivanić-Grada», broj 01/2000), Odluku o izmjenama i dopunama Odluke o osnivanju Javne vatrogasne postrojbe Grada Ivanić Grada («Službeni glasnik Grada Ivanić-Grada», broj 07/2010), Odluku o izmjeni Odluke o osnivanju Javne vatrogasne postrojbe Grada Ivanić-Grada («Službeni glasnik Grada Ivanić-Grada», broj 03/2014), Odluku o osnivanju Javne vatrogasne postrojbe Grada Ivanić Grada – pročišćeni tekst («Službeni glasnik Grada Ivanić-Grada», broj 01/2016) te Odluku o izmjeni Odluke o osnivanju Javne vatrogasne postrojbe Grada Ivanić-Grada (Klasa: 021-05/16-01/8, Urbroj: 238/10-01/05-16-8) od 19. srpnja 2016., u kojima je naznačeno vrijeme njihovog stupanja na snagu i početak primjene.

**ODLUKA O OSNIVANJU**

**JAVNE VATROGASNE POSTROJBE GRADA IVANIĆ GRADA**

**(pročišćeni tekst)**

**I UVOD**

Članak 1.

Utvrđuje se da je vatrogasna postrojba Ministarstva unutarnjih poslova Policijske uprave Zagrebačke županije, sa sjedištem u Ivanić Gradu, Omladinska ulica 30, sukladno članku 56. Zakona o vatrogastvu, s danom 1. siječnja 2000. nastavila s radom kao javna Vatrogasna postrojba Grada Ivanić Grada.

Članak 2.

Ova Odluka smatra se osnivačkim aktom, kojim se uređuje status i ustrojstvo javne vatrogasne postrojbe iz članka 1. ove Odluke, tako da se ona ustrojava kao javna ustanova u vlasništvu Grada Ivanić Grada za obavljanje vatrogasne djelatnosti na području Grada Ivanić Grada.

Članak 3.

1. Naziv i sjedište osnivača Vatrogasne postrojbe

Osnivač javne Vatrogasne postrojbe Grada Ivanić Grada je Grad Ivanić Grad (MB: 0446220), sa sjedištem u Ivanić Gradu, Moslavačka ulica 13.

b) Naziv i sjedište Vatrogasne postrojbe

Naziv ustanove je: Vatrogasna postrojba Grada Ivanić Grada.

Sjedište Vatrogasne postrojbe Grada Ivanić Grada je: Ivanić Grad, Omladinska ulica 30.

1. Djelatnost Vatrogasne postrojbe

Djelatnost Vatrogasne postrojbe je:

- sudjelovanje u provedbi preventivnih mjera zaštite od požara i eksplozija,

- gašenje požara i spašavanje ljudi i imovine ugroženih požarom i eksplozijom,

- pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i inim nesrećama,

- pružanje usluga provjere ispravnosti, održavanje i popravak vatrogasnih aparata i opreme,

- organiziranje tečajeva i seminara radi poduke vatrogasnih kadrova u znanjima i vještinama iz vatrogastva,

- iznajmljivanje opreme i vozila.

Osim djelatnosti utvrđenih u stavku 1. ovoga članka, Vatrogasna postrojba može obavljati i druge djelatnosti ako se one u manjem opsegu ili uobičajeno obavljaju uz djelatnost iz stavka 1. ovoga članka.“

Članak 4.

Vatrogasna postrojba može i dužna je sudjelovati i u vatrogasnim intervencijama izvan područja Grada Ivanić Grada, sukladno Zakonu o vatrogastvu i drugim propisima, te odgovarajućim planovima zaštite od požara.

Članak 5.

Organi upravljanja Vatrogasne postrojbe su:

1. Upravno vijeće
2. zapovjednik.

Upravno vijeće ima predsjednika i četiri člana koje imenuje Gradsko vijeće Grada Ivanić Grada na vrijeme od četiri godine od kojih predsjednika i tri člana imenuje iz redova građana i jednog iz redova Vatrogasne postrojbe.

Zapovjednik je voditelj Vatrogasne postrojbe, te u tom svojstvu organizira i vodi rad i poslovanje, predstavlja i zastupa Vatrogasnu postrojbu, poduzima odgovarajuće radnje u ime i za račun Vatrogasne postrojbe i odgovara za zakonitost njezina rada.

Zapovjednika nakon provedenog javnog natječaja na prijedlog Upravnog vijeća imenuje Gradonačelnik Grada Ivanić Grada.

Natječaj za imenovanje zapovjednika raspisuje Upravno vijeće.

Članak 6.

Imovinu, opremu, prava, obveze i arhivu preuzima Vatrogasna postrojba o čemu će se između Ministarstva unutarnjih poslova i Vatrogasne postrojbe Grada Ivanić Grada sačiniti posebni primopredajni akti.

Članak 7.

Vatrogasna postrojba nastavlja svoju djelatnost kao pravno slijednik Vatrogasne postrojbe iz članka 1. ove Odluke, te se utvrđuje da joj ne treba osigurati posebna sredstva za osnivanje i početak rad

Članak 8.

Financiranje Vatrogasne postrojbe provodi se sukladno odredbama članka 43. do 51. i članka 58. Zakona o vatrogastvu ("Narodne novine" br. 106/99, 117/01, 36/02 – Odluka USRH, 96/03, 139/04 – pročišćeni tekst, 174/04, 38/09 i 80/10).

Članak 9.

Grad Ivanić Grad davanjem prethodne suglasnosti na Statut, imenovanjem Upravnog vijeća, zapovjednika, sudjelovanjem u gospodarenju s nekretninama, te razmatranjem Izvješća o radu Vatrogasne postrojbe, poduzima odgovarajuće mjere za osiguranje obavljanja djelatnosti Vatrogasne postrojbe sukladno Zakonu i ovoj Odluci.

Članak 10.

Sve zaposlene u Vatrogasnoj postaji Ivanić Grad preuzima Vatrogasna postrojba od 01. siječnja 2000. godine.

U Vatrogasnoj postrojbi raspored profesionalnih vatrogasaca i drugih zaposlenika vršit će se sukladno procjeni ugroženosti i Planu zaštite od požara Grada Ivanić Grada, a za eventualni višak zaposlenih postupit će se sukladno članku 56. Zakona o vatrogastvu.

Članak 11.

Do imenovanja zapovjednika Darko Zajčić, JMBG 0302962390303 zatečen na položaju - radnom mjestu područnog vatrogasnog zapovjednika Vatrogasne postaje iz članka 1. ove Odluke na dan početka primjene Zakona o vatrogastvu (1. siječnja 2000. godine), nastavlja s radom kao zapovjednik Vatrogasne postrojbe do okončanja postupka imenovanja zapovjednika Vatrogasne postrojbe, temeljem javnog natječaja.

Članak 12.

Upravno vijeće i zapovjednik Vatrogasne postrojbe dužni su pravodobno poduzeti odgovarajuće mjere da se donese Statut Vatrogasne postrojbe, te obave ostale radnje, uključujući i registraciju Vatrogasne postrojbe u Trgovačkom sudu.

Članak 13.

Do donošenja Statuta Vatrogasne postrojbe i drugih općih akata odgovarajući opći akti Vatrogasne postaje iz članka 1. ove Odluke shodno će se primjenjivati kao akti Vatrogasne postrojbe.

Članak 14.

Ova Odluka stupa na snagu danom donošenja, primjenjuje se od 1. siječnja 2000. godine, a objavit će se u službenom glasilu Grada Ivanić Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

ODBOR ZA STATUT I POSLOVNIK

KLASA: Predsjednik Odbora:

URBROJ:

Ivanić-Grad, Tomislav Kunovec